ટ્વિટર આવા સમયે વિચારોનો વંટોળ લઈને આવતી એક સતત વહેતી ધારાની જેમ છલકાયા કરે છે, શોભા ડેના એક ટ્વિટમાં કહેવાયું છે, ‘ભારત આજે સાચી નેતાગીરી જોવા ઈચ્છે છે. ગૃહમંત્રીજી, આ સમય છે નિર્ણયો લેવાનો. અફઝલ જેવા દોષીઓને શક્ય ઝડપથી ફાંસીએ ચડાવો. દેશની શાખ અને લોકોના જીવ બચાવો, તમારી છબી નહીં.’ તો કિરણ બેદી તેમના એક ટ્વિટમાં કહે છે, ‘જ્યારે ભ્રષ્ટાચાર જીવનનું કેન્દ્રબિંદુ બની જાય છે ત્યારે તેનો બદલો લોકો પોતાના જીવથી ચૂકવે છે.’ તો તેમના જ એક બીજા ટ્વિટમાં તેઓ કહે છે, ‘સામાન્ય લોકોને, પોલીસને આ લડાઈમાં ભાગીદાર બનાવો, સૂચનાઓને વ્યવસ્થિતપણે આયોજીત કરો અને તે માટેની દિશાઓ ખોલો. સાચી જાણકારીને યોગ્ય સન્માન આપો. અત્યારે તો એવી લાગણી ઉભી થઈ રહી છે કે સત્તાના કેન્દ્રમાં કોઈ નથી કે જે નિર્ણયો લઈ શકે, ઉકેલ ચીંધી શકે અને તેમનો અમલ કરાવી શકે. આજે આપણા નેતા કોણ છે?’ રાજદીપ સરદેસાઈ અન્યને ટાંકીને એક ટ્વિટમાં કહે છે, ‘વિભાજીત રાજકારણ / પોલીસ એ એકત્રિત આતંકવાદીઓની સામે લડી શકે નહીં. પોલીસને એક સશક્ત અને આયોજીત નેતાગીરીની જરૂર છે અને આપણને એક સ્વચ્છ અને આયોજીત તંત્રની’